Rúa García Camba (Pontevedra)

A **rúa García Camba** é unha rúa de Pontevedra situada no centro da cidade, no ensanche. É unha das rúas principais de Pontevedra.

## Orixe do nome 
A rúa está dedicada ao xuíz Miguel Gay García Camba, que ocupou relevantes cargos na cidade e que fora tamén presidente do Liceo Casino entre 1903 e 1907, que doou os terreos necesarios para a construción da rúa.

## Historia 
A rúa García Camba foi aberta no ensanche da cidade no ano 1884 cando Miguel Gay García Camba e a súa familia doaron un terreo para a construción dunha nova rúa entre as céntricas rúas Oliva e Peregrina.

En 1915 empezouse a construír o novo edificio central de Correos na cidade na esquina das rúas García Camba e Oliva nun soar do marqués de Riestra, que pertencera a Miguel Gay García Camba. que pechou en 1971. Pola súa banda, en 1948 inaugurouse no número 12 da rúa o Teatro-Cinema Malvar, que pechou en 1996.

En 1944 o arquitecto municipal Juan Argenti Navajas deseñou o proxecto de prolongación da rúa García Camba, que finalmente non se levou a cabo.

Nas décadas seguintes inauguráronse na rúa establecementos comerciais senlleiros en Pontevedra tales como as pastelerías Capri, inaugurada en 1963 ou Los Castellanos. e en 1987 abriu no local da anterior librería Luís Martínez Gendra no número 11 a librería Escolma.

O 18 de abril de 2001 a rúa García Camba pechouse á circulación do tráfico de paso desde a rúa Daniel de la Sota quedando só un acceso ao tráfico rodado desde a praza de Galicia a través da rúa Andrés Muruais.

## Descrición 
É unha rúa chaira en pleno centro da cidade cun trazado de 130 metros en liña recta. Ten unha anchura media de 15 metros.

É unha rúa céntrica no ensanche da cidade cun carril de circulación e dúas beirarrúas desde as rúas Peregrina  e Andrés Muruais ata a rúa da Oliva. Toda a rúa está arborizada lonxitudinalmente a ambos os dous lados con camelias.

É unha das rúas principais da cidade e un dos centros neurálxicos da mesma, 

## Edificios destacados 
Na esquina noroeste da rúa García Camba coa rúa da Oliva situáse o histórico edificio central de Correos na cidade, sede da xefatura provincial de Correos.  O edificio pertence ao estilo modernista que imperaba nos primeiros anos do século XX. A entrada principal preséntase no canto a xeito de chafrán con arcos repousando en columnas clásicas e escaleiras de pedra que dan acceso a un ástrago de entrada elevado. Consta de decoración de figuras xeométricas de pedra na fachada especialmente no nivel do faio con lucarnas, e xanelas xeométricas en cada un dos niveis. Coroando o nivel superior por riba da entrada principal atópase o escudo en pedra da cidade.  No interior o edificio está artellado ao redor dun atrio central de operacións sobre un vestíbulo público, salientando o uso de materiais como o vidro, a madeira e a escaiola, así como a bóveda acristalada en cores.

No número 5 da rúa atópase a Casa Luciano Dazevedo, un edificio modernista deseñado polo arquitecto Andrés López de Ocáriz Robledo en 1914. En 1995 engadíronselle os catro pisos superiores. Os balcóns son idénticos aos do Palace Hotel, que estivo situado na praza de Galicia.

No número 8 da rúa sitúase o Edificio González Vega, o mellor exemplo do modernismo racionalista conservado na cidade, proxectado en xuño de 1939 polo arquitecto Eloy Maquieira. A fachada organízase simétricamente en catro partes iguais, das que as dúas centrais corresponden a ventás e as laterais a balcóns, aos que se abren xanelas e ollos de boi, excepto no quinto andar, onde o balcón é corrido. O edificio organízase interiormente mediante dúas vivendas por planta.  

No número 14 da rúa inaugurouse en 1964 o edificio *Las Torres*, deseñado polo arquitecto Alfonso Barreiro Buján. É o edificio máis alto de Pontevedra, con 16 andares e 60 metros de altura.

## Galería 

Ficheiro: Calle García Camba en Pontevedra capital.jpg|A rúa García Camba desde o leste
Ficheiro:Edificio Las Torres - Pontevedra capital.jpg|Edificio *Las Torres* 
Ficheiro: Edificio González Vega (calle García Camba) en Pontevedra capital.jpg|Edificio González Vega
Ficheiro: Edificio Luciano Dazevedo (Calle García Camba) en Pontevedra capital.jpg|Edificio Luciano Dazevedo
Ficheiro: Pontevedra capital Correos, fachada calle García camba.jpg|Fachada do edificio central de Correos
Ficheiro: Pontevedra 74-03b, rúa García Camba.jpg|Balcón modernista da casa Luciano Dazevedo no número 5
Ficheiro: Pontevedra Capital Correos, entrada lateral.jpg | Entrada ao edificio central de Correos
Ficheiro: Leóns Correos Pontevedra.jpg|Cabezas de leóns nas caixas de correos na rúa García Camba

## Notas 
## Véxase tamén 
### Bibliografía 
* 
* 

### Outros artigos 
* Rúa da Oliva
* Casa de Correos e Telégrafos de Pontevedra
* Ensanche-Centro cidade
* Glorieta de Compostela

### Ligazóns externas 
* A rúa García Camba na web Calles de Pontevedra